Buxoro amirligidagi mansab va unvonlar
Buxoro amirligidagi markaziy boshqaruv quyidagi asosiy idoralar orqali amalga oshirilar edi: amir -davlat boshligʻi; qo'shbegi — bosh vazir; otaliq; moliya idorasi; vaziri harb; qozilik mahkamasi. Buxoro amirligida oliy harbiy-maʼmuriy amaldorlar, mahalliy boshqaruvdagi asosiy mansabdorlar mangʻit urugʻiga mansub boʻlgan kishilar, sayyidlar, xoʻjalar hamda ulamolardan tayinlangan. Shu bilan birga, bu davrda mangʻitlarga va boshqa o'zbek urugʻlariga mansub boʻlmagan kishilarning ham davlat boshqaruvida yuqori amallarni egallash holati ham koʻzga tashlanadi.